[image: ]MISA CON NENOS
21 de xuño de 2020
TEMPO ORDINARIO
MATEO 10 26-33: “Non teñades medo, valedes máis que os pardais”.
Mensaxe: Cóntalle a todos o que 
che conto a ti, meu pardal.

1. ACOLLIDA
Irmáns e irmás: Terminamos xa o tempo de Pascua. Logo de celebrar as festas da Trindade e de Corpus, iniciamos os domingos do tempo ordinario nos que iremos coñecendo o que nos di Xesús e os seus feitos a través do evanxeo de S. Mateo. Xesús hoxe dinos que confiemos sempre, que non teñamos medo, pois Deus quérenos, é todo amor, e coida de nós.
SAÚDO: A graza do noso Señor Xesucristo, o amor do Pai e a comuñón do Espírito Santo, sexan con todos vós.
(Colocamos en lugar visible un pan grande e esta inscrición: “Cóntalle a todos o que che conto a ti, meu pardal.”).

2. PERDÓN 
En silencio, pidamos a Deus perdón polos nosos pecados. 
-Porque es un Pai de amor que coidas con tenrura da natureza e de cada un de nós. Señor, ten piedade de nós.
-Porque confiamos pouco en Deus e deixámonos levar polos medos e polo que dirán. Cristo, ten piedade. De nós.
-Porque somos un pouco covardes á hora de manifestarnos cristiáns. Señor, ten piedade de nós.
      Que Deus todopoderoso teña misericordia de nós, perdoe os nosos pecados e nos leve á vida eterna.

3. PALABRA DE DEUS
Necesítase coraxe para seguir a Xesús. O texto de Mateo xira ao redor das palabras de alento: “Non teñades medo”, a razón é que El coida de nós, como coida dos pardais. O cristián, como o profeta Xeremías, está convencido de que na persecución “o Señor é o meu forte defensor”. Por iso vive cheo de confianza.
Lectura do santo Evanxeo segundo san Mateo 10, 26-33: Non teñades medo aos que matan o corpo.
[image: ]Narrador: Naquel tempo, dixo Xesús aos seus discípulos: 
Xesús: -«Non teñades medo aos homes, porque nada hai encuberto, que  
          non chegue a descubrirse; nin nada hai escondido, que non chegue 
          a saberse. O que vos digo na escuridade, dicídeo á luz, e o que vos 
          digo ao oído, pregoádeo desde a azotea. Non teñades medo aos 
          que matan o corpo, pero non poden matar a alma. Non; temede ao 
          que pode levar á perdición alma e corpo na “gehena”. Non se 
          venden un par de pardais por un céntimo? E, con todo, nin un só cae ao chan sen que o dispoña o voso 
          Pai. Pois vós ata os cabelos da cabeza tendes contados. Por iso, non teñades medo: valedes máis vós 
          que moitos pardais.
               A quen se declare por min ante os homes, eu tamén me declararei por el ante min Pai que está nos 
          ceos. E se un me nega ante os homes, eu tamén o negarei ante o meu Pai que está nos ceos». 
          Palabra do Señor.

4. REFLEXIÓN: Cóntalle a todos o que che conto a ti, meu pardal.
[image: Aumentar imagen]VER: -Hai momentos nos que sentimos medo ante unha situación de ameaza de alguén, por un futuro incerto, ante unha enfermidade… Din que o medo é libre e por iso cada un pode telo ou non. Hai medos que nos bloquean, outros nos fan ser enxeñosos ou creativos. Cales son os teus medos? Que te provocan? Podemos comentar a película “Un monstro vén verme”.
XULGAR: O evanxeo deste domingo invítanos á CONFIANZA para superar medos. 
-O profeta Xeremías na persecución á que é sometido confesa: “o Señor é o meu
 forte defensor”.

Xesús neste evanxeo di por tres veces: “Non teñades medo”. E logo de afirmar que Deus coida dos pardais, engade que: “Vós valedes máis que moitos pardais”.
-O Evanxeo está cargado de amor. Deus Pai é Amor. É Amor a toda a creación. Amor polos paxariños, polos pardais, por todas as criaturas. Amor por cada home e muller, neno e maior, novo e de mediana idade. Amor na diversidade e na autenticidade. Amor que é coidado, providencia… Somos pardais nas mans de Deus.
-Ser discípulos de Xesús conleva o rexeitamento dalgúns. Vivir de forma coherente o que cremos leva consigo dureza. Pero non esquezamos nunca que non estamos sos nas dificultades. No medio das dificultades sente a protección de Deus, o seu coidado amoroso… Estamos en boas mans! “Confiade!”.
ACTUAR: Contémoslle a todos o bo que é Deus connosco.
Cantemos desde as azoteas, desde as torres, a aventura apaixonante de transmitir a nosa fe, de ser portavoces  
humildes do Evanxeo. Animémonos con tanta vida e tantas historias. E ánimo. Merece a pena voar sentindo tanto  
amor. Deamos testemuño de Xesús con valentía, con convicción sabendo como S. Paulo: “Sei de quen me fiei” (2 
Tim.1, 12). O venres 19 celebramos o Sagrado Corazón de Xesús, digamos: “Xesús en Ti confío”.
       Dialogamos en familia: Como nos situamos ante algunhas propostas da sociedade? Seguimos os criterios do 
evanxeo ou somos monicreques? En quen ou en que, en último termo poñemos a nosa confianza?

5. ORACIÓN DA COMUNIDADE 
Presentemos ao Señor as nosas súplicas dicindo: R/ Que sempre confiemos en ti, Señor!
1.- Pedímosche, Señor, pola Igrexa: polos bispos e polos que chamaches a ser testemuñas do teu evanxeo, para que teñan fortaleza e realicen ben a súa tarefa. Oremos.
2.- Presentámosche a todos os pobres: os faltos de pan, de amor, de tenrura, de solidariedade; que non nos dea medo comprometemos con eles. Oremos.
3.- Poñemos nas túas mans a todos os nosos seres queridos que xa se nos foron, tamén os que non ten quen rece por eles. Oremos.
4.- Polas familias, para que ensinen os seus fillos a vivir no amor, a perdoar, a ser tolerantes, a ser fogares abertos onde se acolla e se comparta. Oremos.
5.- Por todos os que, por mor da súa fe, son perseguidos, viven con medo, para que nunca se sintan abandonados de Deus, senón que sigan firmes na fe. Oremos.
6.- Polos nenos de catequese que este ano non puideron prepararse nas comunidades, para que cos seus pais afonden na fe e aprendan a rezar e a poñer en Deus a súa confianza. Oremos.
7.- Polos enfermos, polos que sofren a ausencia dun ser querido, pola saúde dos que formamos este planeta. Oremos.
Axúdanos, Señor, en ti confiamos porque es o noso Pai, todo misericordia e amor. Por Xesucristo, noso Señor.

[image: El AMIGO que NUNCA FALLA me ha FALLADO en un examen - ForoCoches]6. OFRENDAS 
-CORAZÓN: Unha das principais característica dos amigos é ter confianza para falar, para compartir confidencias, para acudir a el cando o necesitamos. Ti, Xesús quéresnos e sempre estás aí para escoitarnos e axudarnos.
-CARTEL ”Xesús amigo que nunca falla”: Ás veces os amigos fállannos ou desaparecen nos momentos duros, cando nos fan máis falta. Xesús, sempre podemos confiar en ti porque es o amigo que nunca falla.
-PAN E VIÑO: O pan e o viño converteranse no corpo e o sangue de Xesús. A Eucaristía únenos a Xesús aumenta a nosa confianza nel, fortalécenos. Xesús, grazas por quedarte connosco, por ser o noso alimento, a nosa esperanza.

Te
ñ
o medo, Señor, porque...
Te
ño
 medo
 
ao que me poida ocorrer mañá, a que se me torzan os plans, porque non 
acabo
 de crer que Ti me tes sempre, abrazado por diante e por detrás.
Teño medo
 a non saber amar, a facelo mal, a non darme do todo e perder ocasións de entrega, porque non creo de verdade que Ti tes un gran proxecto para min, e que Ti es Amor e en tenrura convértesme, cando me deixo levar.
Teño medo
 á enfermidade, ao declive, ás queixas do meu corpo, porque sigo sen crer que me teciches nas entrañas da miña nai, e que cando estamos reunidos no teu nome, Ti andas no medio de nós.
Teño medo
 á morte, porque non a controlo, porque temo o descoñecido, o futuro
…
 porque non termino de crerme que
 nos fixeches Señor para Ti e o noso corazón non descansará ata que 
t
e atope.
Teño medo
 a perder
t
e, porque 
t
e esquezo, porque esquezo que Ti me chamaches a min primeiro, Ti elixíchesme, a miña
 
vida enteira
está nas túas mans
..
Contigo, Señor, xa non teño medo
 
)7. ACCIÓN DE GRAZAS
Oración de confianza de Carlos de Foucauld
Pai, póñome nas túas mans. 
Fai de min o que queiras.
Sexa o que sexa, douche as grazas.
Estou disposto a todo.
Acéptoo todo, con tal de que a túa vontade
se cumpra en min e en todas as túas criaturas.
Non desexo máis, Pai.
Confíoche a miña vida, doucha
con todo o amor de que son capaz,
porque te amo e necesito darme a ti,
poñerme nas túas mans sen reservas.
Cunha confianza infinita
porque ti es o meu Pai.
 8. SUXESTIÓNS:
-Para a preparación intensiva de primeiras comuñóns nesta época de pandemia poden valer tanto na casa como na parroquia: 
*Vídeos de CATEQUIZIS (En youtube) ou en infinito máis 1” (en facebook): Nº 1. Que significa comuñón. Nº 15. Os 7 sacramentos: Bautismo e Eucaristía. Nº. 16. A festa do perdón. Nº 29. A misa parte 1. Nº 30. A misa parte 2. Nº 31. A misa parte 3. Nº 32. A miña primeira confesión. Nº 33. A comuñón nº 52.
*Catequese intensiva: 9 temas: 
http://www.catequesisdegalicia.com/wp-content/uploads/2020/05/Catequesis-intensiva-   
      Primera-Comunión.pdf

9. VÍDEOS  PARA ESTE DOMINGO: 12 TO-A (Mateo 10, 26-33, Non teñades medo aos homes)
-Para todos aqueles que din: “non podo”: https://www.youtube.com/watch?v=NDNbqVu_wOo
-Parábolas no aire: https://www.youtube.com/watch?v=GnuNW_3HGLM
-Mateo 10,24-33, evanxeo: https://www.youtube.com/watch?v=z-tgTzM-y9g
-Mateo 10,24-33, película con reflexión: https://www.youtube.com/watch?v=ZRgce62Q884
-Non teñades medo, película: https://www.youtube.com/watch?v=OIMa1qfyv9I
-Non hai que temer, canción de Javier Brú: https://www.youtube.com/watch?v=tuRBib0zMrw
-Mirade as aves, canción Irmá. Glenda: https://www.youtube.com/watch?v=69BlHq9HFsw
-Mirade os lirios do campo: https://www.youtube.com/watch?v=gQoRK4UqdN8
-Xugos de hoxe, Verbo Divino–2011: https://www.youtube.com/watch?v=817EJ639Pj4
-Alimentados, VD–2014: https://www.youtube.com/watch?v=3gvNNs4tHe4
-Confianza, VD–2017: https://www.youtube.com/watch?v=nJKLWl5Eaew
- Sen medo, VD–2020: https://www.youtube.com/watch?v=tC2EEvBqIEY (sobre racismo)
-Evanxeo en linguaxe de signos: https://www.youtube.com/watch?v=rndsw0Yg_oQ

&No se venden dos gorriones
por una monedita? Sin
embargo, i uno de ellos
caerd a tierra sin que lo
permita el Padre; y él les
tiene contados a ustedes
aun los cabellos de la
cabeza. Asi que no tengan
miedo; ustedes valen mas
que muchos gorriones.
Mateo 10:29-31





image3.jpeg




